

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 1.266 din data de 7 ianuarie 2021**

 **(nu produce efecte juridice)\***

 **PRIMAR**

 **SOÓS ZOLTÁN**

**REFERAT DE APROBARE**

**privind constatarea încetării de drept a mandatului de consilier local al**

**domnului Molnar Ervin**

Obiectul de reglementare al actului administrativ îl constituie constarea încetării de drept a mandatului de consilier local al domnului Molnar Ervin ca efect al demisiei înregistrate la Municipiul Târgu Mureş sub nr. 77020/2020.

În adoptarea actului administrativ sunt incidente dispoziţiile art. 204 alin. (2) lit. „a”, alin. (3), (6), (7), (10) şi (17) din OUG nr. 57/2019 privind Codul administrativ.

În raport de demisia depusă de consilierul local, se constată că o astfel de opţiune se regăseşte printre cazurile enumerate de art. 204 alin. (2) din OUG nr. 57/2019 care au ca efect încetarea de drept a mandatului de consilier local înainte de expirarea duratei normale a mandatului.

Menţionăm faptul că, potrivit prevederilor alin. (3) al art. 204 din OUG nr. 57/2019, data încetării de drept a mandatului este data apariţiei evenimentului, respectiv data de 24.12.2020, dată la care s-a depus demisia, în raport de care s-a întocmit referatul constatator, cu respectarea prevederilor art. 204 alin. (10) din Codul administrativ.

În ceea ce priveşte normele de competenţă incidente activităţii autorităţii, precizăm că potrivit prevederilor art. 204 alin. (6) din Codul administrativ, încetarea de drept a mandatului de consilier local, precum şi vacantarea locului de consilier local se realizează prin hotărâre de constatare a Consiliului local.

De asemenea, potrivit dispoziţiilor art. 129 alin. (1) şi (14) din Codul administrativ, consiliul local asigură cadrul necesar în îndeplinirea atribuţiilor prevăzute de lege.

Din perspectiva celor de mai sus, apreciem că proiectul de hotărâre privind constatarea încetării de drept a mandatului de consilier local al domnului Molnar Ervin îndeplineşte condiţiile legale pentru a fi supus dezbaterii şi aprobării plenului Consiliului local Târgu Mureş

**Secretar general al Municipiului Târgu Mureș,**

**Soós Erika**

\*Acteleadministrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 **Proiect**

 **(nu produce efecte juridice) \***

 **PRIMAR ,**

 **dr. SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind constatarea încetării de drept a mandatului de consilier local al**

**domnului Molnar Ervin**

 ***Consiliul local municipal Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 1.266 din data de 7 ianuarie 2021 iniţiat de Primar prin Secretarul general al Municipiului Târgu Mureş, privind constatarea încetării de drept a mandatului de consilier local al domnului Ervin Molnar
2. Referatul constatator nr.77.020 din data de 28.12.2020al Primarului municipiului Târgu Mureş
3. Raportul Serviciul juridic, contencios administrativnr. \_\_\_\_\_\_\_\_\_ din data de \_\_\_\_\_\_2021.
4. Raportul Comisiilor de specialitate din cadrul Consiliului local municipal Târgu Mureş

Luând act de demisia domnului Molnar Ervin, înregistrată la Municipiul Târgu Mureş cu nr. 77020/24.12.2020

Ţinând cont de prevederile art. 204, alin. (2), lit. „a”, alin. (3), (6), (7), (10) şi (17) din OUG nr. 57/2019 privind Codul administrativ,

În temeiul prevederilor art. 129 alin.(1), alin.(14), art. 139 alin.(1), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e** :

**Art. 1.** Se ia act de demisia **domnului Molnar Ervin,** consilier local ales pe lista de candidaţi ai Partidului Național Liberal – Filiala Mureş şi se constată încetarea de drept a mandatului acestuia, începând cu data de 24 decembrie 2020.

**Art. 2.** Se declară vacant locul ocupat de domnul Molnar Ervin, în cadrul Consiliului local Târgu Mureş.

**Art. 3.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică:

* Domnului Molnar Ervin,
* Partidului Național Liberal – Filiala Mureş,
* Judecătoriei Târgu Mureş,
* Direcţiilor şi serviciilor de specialitate

**Viză de legalitate,**

 **Secretar general al Municipiului Târgu Mureș,**

**Soós Erika**

\*Acteleadministrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ